Chróšćanska gmejnska rada po lětnej přestawce zaso wuradźowała
Hórki (JK/SN). Zo móhła komunalne nadawki kaž dotal derje a spušćomnje spjelnić, trjeba Chróšćanska gmejna nowe jězdźidło. Dotal wužiwany Multicar je přestarjeny a nowy TÜV by sej žadał wulku reparaturu. Tohodla běchu so radźićeljo na to dojednali, kupić nowe jězdźidło, z kotrymž móhł gmejnski dźěłaćer Beno Wjenk dale porjadnje dźěłać. Při financowanju pomhaše takrjec nošer pěstowarnje, Serbske šulske towarstwo. Po wotličenju zawodnych kóštow a perspektiwiskej kalkulaciji so wukopa, zo budźe gmejnski podźěl za pěstowarnju lětsa wo nimale 22 000 eurow niši hač planowany. Tuž móža trjebany Multicar za 6 500 eurow kupić. Tón ma jara dobre techniske wuhotowanje a hodźi so tež za nadawki w zymskej słužbje zasadźić.
bos_Latn szl_Latn